KOMISIJOS REGLAMENTAS (EB) Nr. 1665/2005
2005 m. spalio 12 d.
iš dalies keičiantis Reglamentą (EB) Nr. 314/2002, nustatantį išsamias kvotų sistemos taikymo cukraus sektoriuje taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (1), ypač į jo 15 straipsnio 8 dalį,
kadangi:
(1)
Komisijos reglamento (EB) Nr. 314/2002 (2) 6 straipsnio 4 dalyje yra numatytas Reglamento (EB) Nr. 1260/2001 15 straipsnio 1 dalies b punkte reglamentuojamų cukraus, izogliukozės ir inulino sirupo vartojimui Bendrijoje parduotų kiekių nustatymo būdas.
(2)
Siekiant skaidrumo ir aiškumo, reikėtų patikslinti kai kuriuos šio nustatymo aspektus ir atsižvelgti į perteklinį cukraus kiekį, nustatytą 2005 m. gegužės 31 d. Komisijos reglamento (EB) Nr. 832/2005 dėl cukraus, izogliukozės ir fruktozės perteklinių kiekių Čekijos Respublikoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje nustatymo 2005 m. (3) 1 straipsnyje.
(3)
Taip pat reikėtų atsižvelgti į intervencinius kiekius, kad būtų galima įvertinti prekybos metų pradžioje ir pabaigoje esančias atsargas ir cukraus kiekius, esančius Bendrijos rinkoje.
(4)
Todėl reikėtų iš dalies pakeisti Reglamentą (EB) Nr. 314/2002.
(5)
Šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 314/2002 6 straipsnis iš dalies pakeičiamas taip:
1)
4 dalis iš dalies pakeičiama taip:
a)
trečia pastraipa keičiama taip:
„Kiekiai, nurodyti pirmos pastraipos c ir d punktuose bei antros pastraipos a ir b punktuose, yra gaunami iš Eurostato duomenų bazių ar iš alternatyvių informacijos šaltinių ir, jeigu prekybos metų duomenys nėra išsamūs, apima paskutiniuosius 12 apskaitytų mėnesių. Neatsižvelgiama į kiekius, kurie buvo pagaminti pagal laikinojo įvežimo perdirbti ar laikinojo išvežimo perdirbti tvarką.“;
b)
pridedama tokia pastraipa:
„Į pirmos pastraipos a punkte ir į antros pastraipos c punkte nustatytus kiekius įskaičiuojamas perteklinis cukraus kiekis, nustatytas Komisijos reglamento (EB) Nr. 832/2005 1 straipsnyje (4) ir intervencinis kiekis, atsiradęs taikant Reglamento (EB) Nr. 1260/2001 7 straipsnį.
2)
5 dalis iš dalies pakeičiama taip:
a)
pirmoje pastraipoje pridedami šie d ir e punktai:
„d)
baltuoju cukrumi išreikštų pagrindinių produktų, kuriems, remiantis 7 straipsnio 3 dalimi, minėtais prekybos metais buvo išduoti Reglamento (EB) Nr. 1260/2001 sertifikatai gamybos grąžinamosioms išmokoms gauti, kiekis;
e)
pagalba maistu.“;
b)
antroji pastraipa panaikinama.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. spalio 12 d.